
Την Παρασκευή 7/11/2008 στο αμαξοστάσιο του Δήμου Αμαρουσίου πραγματοποιήθηκε προγραμματισμένη επίσκεψη της βουλευτού του Κ.Κ.Ε. Λίλας Καφαντάρη η οποία συνοδευόταν από τον επικεφαλής της Δημοτικής Ενότητας Μπάμπη Ζιώγα.

  Αφού της έγινε ενημέρωση από τον πρόεδρο του Σωματείου Εργαζομένων Δήμου Αμαρουσίου συνάδελφο Νίκο Καλλιμάνη, η κυρία Καφαντάρη δήλωσε ότι στηρίζει και συμπαραστέκεται στον αγώνα των εργαζομένων για μόνιμη και σταθερή δουλειά στο δήμο.

  Κάλεσε τους εργαζόμενους να μείνουν ενωμένοι ανεξάρτητα με το τι σύμβαση εργασίας έχουν, γιατί σε λίγο διάστημα θα έρθουν μέτρα που θα πλήττουν και αυτούς που σήμερα αισθάνονται ότι έχουν λύσει το πρόβλημα τουλάχιστον της εργασίας.

 Η επίσκεψη αυτή εντάσσεται στην απόφαση της Γενικής Συνέλευσης των εργαζομένων για ενημέρωση των πολιτικών κομμάτων στο μακροχρόνιο αίτημά τους για μόνιμη και σταθερή  δουλειά στο δήμο με πλήρη δικαιώματα.  
